Mamihlapinatapai

Mamihlapinatapai (երբեմն գրում են նաև mamihlapinatapei) բառն առաջացել է Հրո երկրի () յագան (Yaghan) լեզվից, գրանցված է Գինեսի ռեկորդների գրքում որպես «ամենաընդգրկուն» բառ և համարվում է թարգմանելու համար ամենաբարդ բառերից մեկը։ Այն թարգմանվում է որպես «հայացք, որ առանց բառերի փոխանցվում է երկու հոգու միջև, ովքեր ցանկանում են նախաձեռնել ինչ-որ բան, բայց ոչ ոք չի սկսում» կամ «միմյանց նայելը՝ հույս ունենալով, որ դիմացինը կառաջարկի ինչ-որ բան անել, ինչը երկուսն էլ ցանկանում են անել, բայց չեն ձեռնարկում»։

Տրվել է նաև բառիմաստի ռոմանտիկ մեկնաբանություն, որպես «սեղանի վրայով փոխանցված այն հայացքը, երբ երկու մարդիկ կիսում են չասված, բայց անձնական պահը։ Երբ ամեն մեկը գիտի, որ մյուսը հասկանում է և համամիտ է նրա հետ, ինչ արտահայտվում է։ Արտահայտիչ և խորիմաստ լռություն»։

Բառակազմություն 
Բառը բաղկացած է անդրադարձ, կրավորական ma- նախդիրից (ձայնավորից առաջ՝ mam-), ihlapi արմատից, որ նշանակում է «մտահոգվել, թե ինչ անել հետագայում», -n վիճակի վերջածանցից, -ata վերջածանցից  և -apai կրկնակ վերջածանցից, որը mam- անդրադարձ նախածանցի հետ ունի փոխադարձ իմաստ։

Կիրառություն 
Տերմինը մեջբերվում է խաղերի տեսության գրքերում և հոդվածներում՝ կամավորի երկընտրանքի հետ համատեղ։

Այն հիշատակվում է նաև «Սահմանելով աշխարհը» գրքում դժվարությունների քննարկմանը, որոնց հետ բախվել էր Սեմյուել Ջոնսոնը ()՝ փորձելով հասնել բառի կարճ, բայց հստակ բացատրությանը։

Արվեստում 
«Mamihlapinatapei»՝ ամերիկացի դերասան և երաժիշտ Ռոննի Կոկսի () երգի անունը՝ 2004 թվականի «Ronny Cox Live» ալբոմից։

Բիզնեսում 
Mamihlapinatapei՝ հրատարակչություն, որ գոյություն է ունեցել 2016-2020 թվականներին։ Թողարկել է «Батенька, да вы трансформер» ամսագիրը, «Breaking Mad» նորությունների կայքը, «Բաց պլանավորում» կրթական նախագիծը, «Ռնգեղջյուր» գրական ամսագիրը և «Глаголев FM» օնլայն ռադիոկայանը։ 2020 թվականին հայտարարել է փակման մասին։

Ծանոթագրություններ 

Վիքիպեդիա:ՈՒՎ 2023-ի հոդվածներ
Բառարանագրություն
Չիլիի մշակույթ
Բառեր և արտահայտություններ
Գինեսի գրքի ռեկորդակիրներ
Լեզվաբանություն
Արգենտինայի մշակույթ